ሼቲል ትሮንቮል፡ ድሕረ ባይታታት ክትርኢ ከለኻ፡ ኣብ ዝሓለፉ ኣዋርሕ እቲ ብርጋዴር ጀነራል ኣብ ቪድዮታትን ህዝባዊ ኣኼባታትን፡ ናብ ትግራይ ተወሲዶም ዝበሃሉ መሬታት ወልቃይትን ራያን ክምለሱ ኣለዎም እናበለ ንህዝቢ የለዓዕልን፡ ይርበጽን ነይሩ። ኣብ ቀረባ እዋናት ድማ ነታ ሃገር ይቆጻጸሩ ኣለዉ ብዝብል ንኦሮሞ ይነቅፍ ነይሩ። ስለዚ ነዞም ኣብ ናይ ኣምሓራ ምንቅስቓስ ዕንቅፋት'ዮም ዝበሎም ክቃለሶም'ዩ ሓሲቡ። እዚ ንምግባር ድማ ንውሕ ንዝበለ ግዘ እናተዳለወ ጸኒሑ እዩ። እዚ ቃልሲ ድማ ኣንጻር ህወሓት ጥራሕ ዘይኮነስ፡ ኣንጻር እቲ ብኦሮሞ ተዓብሊሉ ዝበሎ መንግስቲ ፌደራል 'ውን እዩ። እቶም ሓሳባት ምስቲ ዝተፈጸመ ተግባር ክተተሓሕዞ እንከለኻ ድማ፡ ነቲ ማእከል ሓይሊ ናይታ ሃገር ናይ ምውቃዕ ድልየት ከምዝነበሮ የርኢ። ብተወሳኺ ነቲ ኢታማጆርሹም ምጥቃዕ፡ ነዚ እዩ ዘመላኽት። ''እቲ ሓድሽ ስርዓት ኦህዴድን ብኣዴንን እዮም ዝዝዉርዎ ዘለዉ'' በቲ ናቱ ኣተሓሳስባ፡ ድማ ነቲ ሰንሰለት ንምብጣስ ማእከል እቲ መንግስቲ ንምውቃዕ ዝወሰዶ መገዲ እዩ። ብሕታዊ ዕላምኡ፡ እቲ ናይ ባህርዳር ቅትለት ወይ'ውን መንግስቲ ክልል ኣምሓራ ንምቁጽጻር እንተነይሩ ግን፡ናይ ዘይበሰለ ሰብ ፖለቲካዊ ዕላማ ምዃኑ ግልጺ እዩ። ነዚ ዝተግበረ ኣካል ድማ ክንድዙይ ዝኣክል ዘይበሰለ ፖለቲካዊ ዕላማን ኣተሓሳስባን ዝነበሮ ኣይመስለንን። እቶም ክስተታት እታ ሃገር ክትፈርስ ከምእትኽእል ዘርእዩ ፍጻመታት እዮም ዝብሉ ኣለዉ?
